
Átcsúszni a köztesbe. A transzcendenciatapasztalat Nádas Péter prózájában

Kulcsszavak: Nádas Péter; transzcendenciatapasztalat; határátlépés; elbeszélői pozíció
A dolgozat Nádas Péter Szerelem (1979) és Saját halál (2004) című műveiben megjelenő
transzcendenciatapasztalat ábrázolását vizsgálja. A Szerelemben a transzcendencia a
kábítószerhasználat következtében beállt tudatállapot által jelenik meg, míg a Saját
halálban a meghalás tapasztalatán keresztül. A két mű számos párhuzamot mutat a fizikai
és a metafizikai határok átlépésének nyelvi megformálásában, illetve az elbeszélői pozíció
változásainak megjelenítésében. A dolgozat bemutatja a szövegek keletkezéstörténetét és kritikai fogadtatását, majd
összehasonlító elemzést végez, mely feltárja az elbeszélésmód hasonlóságait, az elbeszélői
pozíciók párhuzamait, illetve a transzcendenciatapasztalat leírásának közös jegyeit.



